**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI Soós Zoltán**

**Nr. 87161 din 06.12. 2021**

**REFERAT DE APROBARE**

**A proiectului de hotărâre privind transferul cu titlu gratuit din proprietatea Municipiului Târgu Mureş, în favoarea Liceului Tehnologic Aurel Perşu, a celor 2 autovehicule marca DACIA LOGAN, achiziţionate în baza contractului de achiziţie publică de produse nr.180/07.11.2019, prin programul naţional PNDL- dotarea cu echipamente şi mobilier specific didactic şi de laborator pentru Liceul Tehnologic Aurel Persu Târgu Mureş-*autoturism pentru practica de conducere***

Prin solicitarea adresată Municipiului Târgu Mureş şi înregistrată sub nr.17175 din 03.03.2021, reprezentantii Liceului Tehnologic Aurel Perşu din Târgu Mureş, au solicitat transmiterea cu titlu gratuit în proprietatea unităţii de învăţământ a bunurilor achizitionate prin contractul de achiziţie publică nr.180/2019- PNDL, pentru a putea fi folosite în raport cu destinaţia pentru care au fost achiziţionate respectivele bunuri și anume autoturism pentru practica de conducere auto.

În justificarea cererii formulate, reprezentantii unităţii de invăţământ ne-au comunicat o serie de înscrisuri din care rezultă că în urma predării în folosinţă a celor două auturisme Dacia Logan ce au făcut obiectul contractului de achiziţie publică mai sus menţionat, au procedat la efectuarea tuturor demersurilor necesare în vederea adaptarii acestora procesului de pregatire practică a elevilor unităţii de învăţământ în vederea obtinerii permisului de conducere, însă autorizarea folosirii celor două autovehicule în scopul pentru care au fost achiziţionate s-a lovit de impedimentul lipsei titlului de proprietate.

Astfel, conform adresei nr.974/16.02.2021, ARR Agenţia Târgu Mureş comunică unităţii şcolare, că în conformitate cu art.5 alin.3 lit.a din Ordinul MT nr.733/2013, este obligatorie  **deţinerea în proprietate** a autovehiculelor utilizate în procesul de pregătire practică, iar autovehiculele la care se face referire nu sunt deţinute de către unitatea de învăţământ în proprietate.

Precizăm că  *programul naţional de dezvoltare locală*  a constituit cel mai important instrument de finanţare de la bugetul de stat, iar sumele alocate în perioada 2017-2020 au reprezentat surse de finanţare complementare pentru bugetele locale, beneficiarii acestor programe putand fi doar autorităţile publice locale.

Având în vedere liniile de finanţare în cadrul acestor programe- autoritatea publică locală tinând cont şi de dispozitiile legale din cadrul Legii nr.1/2011-legea educaţiei naţionale- prin care este obligată să asigure finantarea de baza a unităţilor de invăţământ, precum şi de necesitatea dotării unităţilor de invăţământ preuniversitar de stat cu bunuri şi servicii şi , încadrandu-se în criteriile de eligibilitate – a accesat fondurile necesare dotării Liceului Tehnologic Aurel Perşu- cu autovehicule pentru practica de conducere, sens în care a fost încheiat contractul de achiziţie publică nr.180/07.11.2019. Însă conform ghidului de finanţare, aceste bunuri au fost înscrise în proprietatea autorităţii publice locale şi trecute în lista de inventar, fiind predate spre folosinţă unităţii şcolare pentru care au fost achiziţionate.

Cu toate acestea, autoturismele nu pot fi utilizate conform scopului pentru care au fost achizitionate, din simplu motiv că ordinul Ministrului Transporturilor nr.733/2013-emis anterior aparitiei respectivelor proiecte de finantare- nu permite autorizarea unor autovehicule pentru scolile de soferi decat daca acestea sunt proprietatea solicitantilor de autorizaţii.

La solicitarea autorității publice locale din luna mai 2021, s-a revenit la ARR in vederea autorizării celor doua autovehicule, însă prin răspunsul dat prin adresa nr.37433/17.11.2021 se refuza din nou autorizarea fara dovada dreptului de proprietate.

Faţă de situaţia mai sus expusă, considerăm că se impune emiterea unei hotărâri de consiliu local prin care bunurile respective să fie trecute cu titlu gratuit în proprietatea unităţii de invăţământ pentru care au fost achizitionate.

Faţă de aspectele mai sus menţionate supunem dezbaterii Consiliului Local prezentul proiect de hotararâre, avand in vedere disp.art.129 alin.1 , din OUG 57/2019..

Ataşăm prezentei:

- solicitarea adresata de Liceul Tehnologic Aurel Persu

- Contractul de achizitie publică nr.180/2019

-solicitarea autorizării celor două autovehicule pentru practica auto

-raspunsul ARR-cartile de identitate ale vehiculelor

- Extras din lista de inventar a Municipiului Targu Mureş

Aviz favorabil al

compartimentului de resort,

Direcţia Şcoli,

Ing. Horaţiu Lobonţ

Întocmit: DM/2.ex06.12.2021

**R O M Â N I A ( nu produce efecte juridice)**

**JUDEŢUL MUREŞ Primar,**

**CONSILIUL LOCAL MUNICIPAL TÂRGU MUREŞ Soos Zoltan**

**H O T Ă R Â R E A nr. .........**

**din ........................................2021**

**privind transferul cu titlu gratuit din proprietatea Municipiului Târgu Mureş, în favoarea Liceului Tehnologic Aurel Perşu, a celor 2 autovehicule marca DACIA LOGAN, achiziţionate în baza contractului de achiziţie publică de produse nr.180/07.11.2019, prin programul naţional PNDL- dotarea cu echipamente şi mobilier specific didactic şi de laborator pentru Liceul Tehnologic Aurel Persu Târgu Mureş-*autoturism pentru practica de conducere***

***Consiliul local municipal Târgu Mureş, întrunit în şedinţă ordinară de lucru,***

Văzând Referatul de aprobare nr.87161 din 06.12,2021, iniţiat de Primarul Municipiului Târgu Mureş, prin Direcţia Şcoli, ce prevede necesitatea transferului cu titlu gratuit din proprietatea Municipiului Târgu Mureş a celor două autovehicule ce au facut obiectul contractului de achiziţie publică nr.180/2019, în favoarea Liceului Tehnologic Aurel Persu din Targu Mureş, în vederea autorizării si utilizării acestora pentru practica auto a elevilor

Având în vedere prevederile art. 139 alin.1, 196 alin.1 lit.a, art.355, din OUG nr.57/2019 privind Codul administrativ, cu modificarile si completarile ulterioare

HG nr.841/1995, anexa1,pct.1,6,7 privind procedurile de transmitere fără plată și de valorificare a bunurilor apartinând instituțiilor publice cu modificările și completările ulterioare,

Art.20, alin.1 si 2 din Legea nr.1/2011- Legea educației naționale,

Raportul Direcției Economice înregistrat sub nr.\_\_\_\_\_\_\_\_\_

Raportul Direcției Juridice si Contencios administrativ înregistrat sub nr.\_\_\_\_\_\_\_\_\_\_\_

În temeiul prevederilor art.129, alin.1, alin.6 lit.b, alin.7 lit.a din OUG 57/2019.

**H o t ă r ă ş t e :**

**Art. 1**. Se aprobă transferul cu titlu gratuit din proprietatea Municipiului Târgu Mureş, în proprietatea Liceului Tehnologic Aurel Perşu din Târgu Mureş, a 2 autovehicule marca DACIA LOGAN , cu datele de identificare prevăzute în anexa 1 ce face parte integrantă din prezenta hotărâre

* **Art. 2.** Bunurile prevăzute la art.1 se predau pe baza de proces verbal de predare primire, încheiat în Municipiul Târgu Mureş- Direcţia Şcoli şi Liceul Tehnologic Aurel Perşu din Târgu Mureş, în termen de 10 zile de la adoptarea prezentei

**Art.3.** Se imputerniceşte domnul –Horațiu Lobonț - director executiv în cadrul Direcției Scoli- să semneze în numele Municipiului Târgu Mureş, procesele verbale de predare primire

Art.4. Se imputerniceste Direcţia economică din cadrul Municipiului Târgu Mureş cu înregistrarea operaţiunilor privind iesirea din gestiune a bunurilor menţionate în anexa la art.1

**Art.5.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

Art.6.Prezenta hotărâre se comunica:

- Directiei Scoli,

- Direcţiei economice

- Liceului Tehnologic Aurel Perşu din targu Mureş

- persoanei imputernicite la art.3

**Viză de legalitate**

**Secretar General al Municipiului Tîrgu Mureş**

**Bâta Anca Voichița**

Anexa 1.

* Autoturism Dacia Logan- numar identificare UU1L5220264271147, an fabricaţie 2019, varianta 04DS, categoria M1, capacitate cilindrică 1461 cm3, culoare alb, având numar de înmatriculare MS-96-DSC, nr.de inventar 4080/10.12.2019-valoare de inventar 51.155,41 lei
* Autoturism Dacia Logan-număr de identificare UU1L5220764271127, an fabricaţie 2019, varianta 04DS, categoria M1, capacitate cilindrică 1461 cm3, culoare alb, având număr d einmatriculare MS-98-DSC, nr de inventar 4081/10.12.2019- valoare de inventar 51.155,41 lei.